Legal Document

Category: 248

Text:
61. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 545 της 8/22 Μαΐου 1954 Περί εγκρίσεως αποφάσεως της Νομισματικής Επιτροπής «περί καθορισμού επιτοκίου δια τα υπό της Α.Τ.Ε. χορηγούμενα δάνεια εις αλιευτικάς επιχειρήσεις». Εγκρίνει την κατά την υπ’ αριθ. 815 της 16.3.1954 συνεδρίασιν της Νομισματικής Επιτροπής ληφθείσαν απόφασιν, έχουσιν ούτω:«Δι’ αποφάσεως της Νομισματικής Επιτροπής (συνεδρ. 787/9.12.1953) εξουσιοδοτήθη η Τράπεζα Ελλάδος να θέση εις την διάθεσιν της Αγροτικής Τραπέζης Ελλάδος το μη χρησιμοποιηθέν υπόλοιπον πιστώσεως, προοριζομένης δια την εξαγοράν αλιευτικών εφοδίων της UNRRA δια την υπό της Α.Τ.Ε. χορήγησιν δανείων διαρκείας μέχρι 5 ετών προς αλιευτικάς επιχειρήσεις προς εκτέλεσιν του Κυβερνητικού Προγράμματος Ανασυγκροτήσεως της αλιείας. Η αυτή απόφασις καθώρισε ότι ο τόκος, τον οποίον θα πληρώνη η Α.Τ.Ε. προς την Τ.Ε. θα είναι ο αυτός με τον καθοριζόμενον δια την πίστωσιν, ης αναλαμβάνεται το αχρησιμοποίητον υπόλοιπον, ήτοι 3%. Ήδη το Υπουργείον Βιομηχανίας ζητεί όπως λαμβανομένης υπ’ όψιν της κρίσεως ην διέρχεται η αλιευτική τάξις, το επιτόκιον της ανωτέρω πιστώσεως προς την Α.Τ.Ε. μειωθή εις 11/2%, εξομοιούμενον προς το επιτόκιον  το οποίον καθωρίσθη ότι θα πληρώνη η Α.Τ.Ε. επί των παρεχομένων εις αυτήν υπό της Τραπέζης Ελλάδος πάσης φύσεως πιστώσεων, δια της γενικής αποφάσεως της Ν.Ε. δι’ ης εμειώθησαν τα τραπεζικά επιτόκια (Συνεδρ. 767/30.10.1953), ίνα  Σελ. 212,08(α) 98-46 και η Α.Τ.Ε. μειώση τα επιτόκια των χορηγήσεων αυτής προς τας αλιευτικάς εκμεταλλεύσεις κατά 1% εν σχέσει με τα νυν εφαρμοζόμενα, ήτοι προς μεμονωμένους 6% αντί 7%, προς συνεταιρισμούς 5 και ¼% αντί 6 και ¼% και προς ενώσεις αλιευτικών συνεταιρισμών 5% αντί 6%. Η Ν.Ε., λαβούσα υπ’ όψιν τ’ ανωτέρω, απεφάσισεν όπως το επιτόκιον 11/2%, με το οποίον η Τράπεζα Ελλάδος βαρύνει τας προς την Αγροτικήν Τράπεζαν Ελλάδος παρεχομένας πιστώσεις, δια την υπό ταύτης παροχήν αγροτικών εν γένει δανείων, ισχύση και δια τα προς τας αλιευτικάς επιχειρήσεις χορηγούμενα δάνεια, συμφώνως τη αποφάσει της Ν.Ε. περί χρηματοδοτήσεως του προγράμματος ανασυγκροτήσεως της αλιείας (Συνεδρ. 787/9.12.1953, θέμα 3ον). Νοείται ότι και η Α.Τ.Ε. δέον να βαρύνη τας ως άνω χορηγήσεις με το καθοριζόμενον επιτόκιον δια τα δάνεια μέσης και μακράς προθεσμίας προς τους αγρότας και τας συνεταιριστικάς αυτών οργανώσεις. (Αποφ. Ν.Ε. Συνεδρ. 767/30.10.1953). Η παρούσα απόφασις δέον συμφώνως προς την παρ. 3 του άρθρ. 2 του Ν.Δ. 588/1948 «περί ελέγχου της Πίστεως», να τύχη της εγκρίσεως του Υπουργικού Συμβουλίου, δημοσιευθήσεται δε συμφώνως προς το άρθρ. 6 του ιδίου Ν.Δ/τος εις την Εφημερίδα της Κυβερνήσεως (τεύχος Α΄). 12.Θ.ζ.59-61 Αγροτική Τράπεζα